
	הוראת שעה – תיקון סעיף 18א 
	1. 
	החל ביום פרסומו של חוק זה ועד חמש שנים מיום פרסומו יקראו את סעיף 18א(ג)(1) לחוק לעידוד השקעות הון, התשי"ט–1959[footnoteRef:2], כך שאחרי פסקת משנה (ג) יבוא:   [2:  ס"ח התשי"ט, עמ' 234.] 


	
	
	"(ד)
	אם מחזור המכירות שלו נמוך מ-100 מיליון שקלים חדשים בשנה, יתקיימו כל אלה, ובלבד שבכל אחת מהשנים מחזור המכירות יגדל ב-1.5% לפחות: 

	
	
	
	(1)	15% או יותר מכלל הכנסתו, בשנת המס הראשונה, ממכירות המפעל, הן ממכירות בשוק מסוים המונה 14 מיליון תושבים לפחות; מספר התושבים לפי פסקת משנה זו יעלה, ב-1 בינואר של כל שנת מס, בשיעור של 1.4% ביחס למספר התושבים לפי פסקת משנה זו ב-1 בינואר של שנת המס הקודמת;

	
	
	
	(2)	18% מכלל הכנסתו, בשנת המס השנייה, ממכירות המפעל, הן ממכירות בשוק מסוים המונה 14 מיליון תושבים לפחות; מספר התושבים לפי פסקת משנה זו יעלה, ב-1 בינואר של כל שנת מס, בשיעור של 1.4% ביחס למספר התושבים לפי פסקת משנה זו ב-1 בינואר של שנת המס הקודמת;

	
	
	
	(3)	21% מכלל הכנסתו, בשנת המס השלישית ובשנת המס הרביעית, ממכירות המפעל, הן ממכירות בשוק מסוים המונה 14 מיליון תושבים לפחות; מספר התושבים לפי פסקת משנה זו יעלה, ב-1 בינואר של כל שנת מס, בשיעור של 1.4% ביחס למספר התושבים לפי פסקת משנה זו ב-1 בינואר של שנת המס הקודמת;".

	תוקף
	2.
	שר האוצר רשאי, באישור ועדת הכספים של הכנסת, להאריך את תוקפו של חוק זה לתקופה נוספת של עד חמש שנים.



דברי הסבר
בחוק לעידוד השקעות הון, התשי"ט–1959 (להלן – חוק לעידוד השקעות הון), נקבע בסעיף 18א, כי אחד התנאים לאישור תכנית למפעל תעשייתי הוא תנאי של ייצוא מוצרים אל מחוץ לישראל, כך ש-25% או יותר מכלל הכנסתו בשנת מס ממכירות המפעל הן ממכירות בשוק מסוים המונה 14 מיליון תושבים לפחות. 
כיום, חברות קטנות ובינוניות בתחילת דרכן מתקשות להגיע לאחוז מכירות בשוק מסוים בהיקף של 25% לפחות, כנדרש בחוק לעידוד השקעות הון, ועל כן אינן זכאיות להטבות מכוח החוק.
לפיכך, כדי לעודד יצרנים קטנים לייצא ולהגביר את הפריון כחלק מיעד לאומי אסטרטגי, מוצע  לקבוע בהצעת חוק זו כי מפעל שמחזור המכירות שלו נמוך מ-100 מיליון שקלים חדשים בשנה, יעמוד בתנאי האמור גם אם כלל הכנסתו עומדת על 15% מהייצוא בשנה הראשונה, 18% אחוז בשנה השנייה, ו-21% בשנה השלישית ובשנה הרביעית, ובלבד שבכל אחת מהשנים האלה חזור המכירות גדל ב-1.5% לפחות. 
הצעת חוק זהה הונחה על שולחן הכנסת העשרים על ידי חברי הכנסת עודד פורר ויוליה מלינובסקי (פ/3971/20).

